CELEX: C2005/193/18
Language: el
Date: 2005-08-06 00:00:00
Title: Υπόθεση C-217/05: Αίτηση εκδόσεως προδικαστικής αποφάσεως που υπέβαλε το Tribunal Supremo με διάταξη της 3ης Μαρτίου 2005, στην υπόθεση Confederación Española de Empresarios de Estaciones de Servicio κατά Compañía Española de Petróleos, S.A.

6.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 193/10
            
         Αίτηση εκδόσεως προδικαστικής αποφάσεως που υπέβαλε το Tribunal Supremo με διάταξη της 3ης Μαρτίου 2005, στην υπόθεση Confederación Española de Empresarios de Estaciones de Servicio κατά Compañía Española de Petróleos, S.A.
   (Υπόθεση C-217/05)
   (2005/C 193/18)
   Γλώσσα διαδικασίας: η ισπανική
   Με διάταξη της 3ης Μαρτίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 17 Μαΐου 2005, το Tribunal Supremo, στο πλαίσιο της διαφοράς μεταξύ Confederación Española de Empresarios de Estaciones de Servicio και Compañía Española de Petróleos SA που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   Έχουν τα άρθρα 10 έως 13 του κανονισμού (ΕΟΚ) 1984/83 (1), της Επιτροπής, της 22ας Ιουνίου 1983, σχετικά με την εφαρμογή του άρθρου 85 (νυν άρθρο 81), παράγραφος 3, της συνθήκης σε κατηγορίες συμφωνιών αποκλειστικής προμήθειας, την έννοια ότι περιλαμβάνουν στο πεδίο εφαρμογής τους συμβάσεις αποκλειστικής διανομής καυσίμων οι οποίες, παρότι χαρακτηρίζονται ως συμβάσεις πρακτορείας ή εμπορικής αντιπροσωπείας, περιέχουν τα στοιχεία που εκτίθενται κατωτέρω;
   
               Α)
            
            
               Ο πρατηριούχος αναλαμβάνει την υποχρέωση να πωλεί κατ' αποκλειστικότητα καύσιμα του προμηθευτή στις καθορισμένες από αυτόν τιμές πωλήσεως στο κοινό και σύμφωνα με τους όρους και τις μεθόδους πωλήσεως και εκμεταλλεύσεως που καθορίζει ο προμηθευτής.
            
         
               Β)
            
            
               Ο πρατηριούχος αναλαμβάνει τον κίνδυνο των προϊόντων από τη στιγμή που τα παραλαμβάνει από τον προμηθευτή και τα αποθηκεύει στις δεξαμενές του πρατηρίου.
            
         
               Γ)
            
            
               Από τη στιγμή παραλαβής των προϊόντων, ο πρατηριούχος αναλαμβάνει την υποχρέωση να τα συντηρεί υπό τις συνθήκες που είναι αναγκαίες προκειμένου να αποφευχθεί η καταστροφή ή η χειροτέρευσή τους και καθίσταται, ενδεχομένως, υπεύθυνος έναντι του προμηθευτή και έναντι των τρίτων για κάθε καταστροφή, μόλυνση ή πρόσμιξή τους με άλλα υλικά, καθώς και για τις ζημίες που μπορούν να προκληθούν για τους λόγους αυτούς.
            
         
               Δ)
            
            
               Ο πρατηριούχος οφείλει να καταβάλει στον προμηθευτή το τίμημα των καυσίμων εντός εννέα (9) ημερών από την ημερομηνία παραδόσεώς τους στο πρατήριο.
            
         
      (1)  EE L της 30.6.1983, σ. 5· ΕΕ 08/02, σ. 114